På samme tid, som dette album blev udsendt, udkom der hele tre bøger om The Kinks.<ref name=hinman272>Hinman (2004), p. 272</ref> ''The Kinks: The Official Biography'' af [[Jon Savage]] var i stor udstrækning baseret på interview med gruppens medlemmer. Ray Davies havde endda hjulpet Savage og hans agent med at formulere kontrakten. Trods dette forsøgte Davies tre gange kort inden dens udgivelsedato at stoppe bogen. ''The Observer'' kunne fortælle, at der "først var indvendinger mod teksten på trods af, at sangeren tidligere havde godkendt den. ... Så kom der en trussel om fogedforbud ... på grund af indvendinger mod nogle fotoer. Så kom der et besynderligt krav [om] £50.000 for tilladelse til at citere nogle sangtekster."<ref name=hinman272 /> Truslerne blev trukket tilbage, og udgivelsen kunne gennemføres.<ref name=hinman272 /> Kort efter denne bog udkom også ''The Kinks Kronikles'' af rockkritikeren John Mendelsohn, som havde indsamlet og skrevet noter til [[The Kinks Kronikles|et opsamlingsalbum af samme navn]] udgivet i 1972. Endelig udkom ''The Kinks — The Sound And The Fury'' (''The Kinks — A Mental Institution'' i USA), skrevet af [[Johnny Rogan]].<ref>Hinman (2004), p. 352 </ref>
Filosofi Kunst Musik Historie Foreninger Organisationer